עד מאה ועשרים 
רבותי נברך בחזק בקול רם; ונאמר לקהל היושב באולם -; עד מאה ועשרים.; כי היתה זאת הפעם תכנית העשור; הצגה ראשונה, הלוואי ונספור; עד מאה ועשרים.; הלוואי ונדע להציג בעתיד; מחזות מוצלחים עוד מזו התכנית; עד מאה ועשרים.; וכיוון שעומדים בפרשת הברכות; אז נוסיף משם חבר'ה עוד שתיים דקות; עד מאה ועשרים.; ולכל החורשים מול ציון מזימות; לפחות לפחות אבנים בכליות; עד מאה ועשרים; והצי העברי יעבור ביטבת; בכל יום תעגונה ספינות באילת; עד מאה ועשרים.; וצרפת שתמשיך להושיט לנו יד; ותתן לנו מיסטר אחד אחד וחד; ואחד ואחד ואחד ואחד; עד מאה ועשרים.; שהארץ תפרח ואורה יתפשט; הרווחים יעלו והאינדקס ירד; עד מאה ועשרים.; ונברך גם את נאצר בשפע מכות; כי העשר של אז כבר אינן מספיקות; עד מאה ועשרים.; הנה צה"ל יגבר ויפשוט במרחב; וגם שר ביטחון לא יפשוט מדיו; עד מאה ועשרים.; ונאמר נא אמן ונברך במסיבה; בלי ספק נתראה בתכנית הבאה.; עד מאה ועשרים.; 